**From:** Matúš Jozef [mailto:jozef.matus@ucm.sk]   
**Sent:** Friday, July 20, 2012 9:17 AM  
**To:** srk@srk.sk  
**Subject:** RE: novela zakona o vs

Vážená Slovenská rektorská konferencia,

vážený pán predseda,

na základe Vašej požiadavky si dovoľujeme predložiť niektoré pripomienky k Návrhu novely vysokoškolského zákona. Ide konkrétne o tieto pripomienky:

* Podľa pripravovaného návrhu ***sa v mnohých prípadoch znižuje autonómia vysokých škôl***. Ako príklad možno uviesť význam systému habilitačných a inauguračných konaní;
* Pokiaľ ide o kategorizáciu vysokých škôl – tak  ***samotný názov univerzita nevyjadruje kvalitu vysokej školy***, ale ide iba o jeden z typov vysokej školy. Ani v okolitých štátoch univerzita nepredstavuje kvalitatívne vyššiu úroveň vysokej školy;
* Nemali by existovať vysoké školy iba s bakalárskymi študijnými programami, vzhľadom k tomu, že u každého uchádzača o štúdium prevláda záujem o ucelené vysokoškolské vzdelanie. Pojem ***odborná vysoká škola*** by sa mal vypustiť – lebo každá vysoká škola prostredníctvom fakúlt realizuje aj odbornú prípravu s vyššou alebo nižšou uplatniteľnosťou absolventov. Žiadna vysoká škola neposkytuje len všeobecné vzdelanie, ale odborné v príslušnom študijnom programe resp. odbore. Z tohto dôvodu navrhujeme ekonomickú kategorizáciu vysokých škôl, pričom základným kritériom by mala byť uplatniteľnosť absolventov v praxi;
* ***Predĺženie dĺžky štúdia v jeho externej forme*** tak ako sa navrhuje podstatne zníži záujem uchádzačov o túto formu štúdia – z tohto dôvodu navrhujeme celkovú dĺžku bakalárskeho a magisterského štúdia predĺžiť o 1 rok. Ide o redukciu navrhovaného modelu 3+1 a 2+1 do podoby 3+0,5 a 2+0,5;
* ***K § 74*** ide o nasledujúce pripomienky:
* Pripomienka 1. Ak podľa návrhu zákona prijal učiteľ prácu na 58 hodín týždenne, potom už nemôže byť oponentom diplomovej, rigoróznej, dizertačnej práce, habilitačnej a inauguračnej práce a ani vedeckého grantu pre agentúru APVV, za ktorú mu náleží odmena na základe dohody o prácach vykonávaných mimo pracovného pomeru. Takýto pracovník je vylúčený z prác na projektoch štrukturálnych fondov na základe dohody o vykonanej práci. Takýto pracovník môže mať ďalšie zamestnania napr. na SAV, v inom rezorte, v zahraničí, ako podnikateľ, alebo ako živnostník takže znenie obmedzenia je v konflikte s rovnosťou príležitostí a s ústavou SR.
* Pripomienka 2. VŠ učiteľ, ktorý je súčasne špičkovým umelcom, alebo lekárom nie je takto obmedzený vo výkone svojho povolania, lebo môže pôsobiť v divadle, filme, televízii aj nemocnici bez obmedzení. Ale špičkový prednášateľ a vedec – univerzitný profesor je v jeho profesii obmedzený.
* Pripomienka 3. Veta „Práca nad tento rozsah sa považuje za závažné porušenie pracovnej disciplíny.“ Závažné voči ktorému zamestnávateľovi? Kto bude vyvodzovať dôsledky? Vetu treba vypustiť.
* Zjednodušiť by sa mal obsah registra vysokých škôl ako aj vnútorný systém kvality.

S úctou

Dr.h.c. doc. Ing. Jozef Matúš, CSc.

rektor UCM v Trnave

vybavuje

**PhDr. Tatiana Blahútová**

**---------------------------------**  
Asistentka rektora  / *Assistant Rector*Kancelária rektora / *Office of the Rector*  
Univerzita sv. Cyrila a Metoda v Trnave / *University of Ss. Cyril and Methodius in Trnava*Nám. J. Herdu 2, 917 01 Trnava  
Slovenská republika / *Slovak Republic*  
Telefón / Phone: +421 33 5565 115  
E-mail: [tatiana.blahutova@ucm.sk](mailto:tatiana.blahutova@ucm.sk)  
Web: [http://www.ucm.sk](http://www.ucm.sk/)

